open-index/open-wikipedia-markdown huggingface dataset:
মীরা (মালয়ালম অভিনেত্রী)

**মীরা** একজন ভারতীয় অভিনেত্রী যিনি নব্বইয়ের দশকে তামিল - এবং মালায়ালাম ভাষার ছবিতে নায়িকার চরিত্রে অভিনয় করেছেন। মীরা সহ-অভিনেত্রী হিসেবেও কাজ করেছেন।  তিনি *সুখম সুখকারম*, *কোত্তাপুরে কুট্টুকুডুম্বাম* এবং *আম্মা আম্মাইয়াম্মা* চলচ্চিত্রে অভিনয়ের জন্য সবচেয়ে বেশি পরিচিত।

## ব্যক্তিগত জীবন
অভিনেত্রী মীরা পরিচালক জে. সুরেশের সাথে বিবাহিত। 

## অভিনয় জীবন
মীরা তার সুদীর্ঘ অভিনয় জীবনে তামিল, তেলুগু ও মালয়ালম ভাষার চলচ্চিত্রে অভিনয় করেছেন।   *ভায়ানাডান থাম্বান* (১৯৭৮), *রথিনির্বেদম* (১৯৭৮) এবং *সিন নম্বর সাত* (১৯৮৫) সিনেমায় তিনি শিশু শিল্পী হিসেবে অভিনয় করেছিলেন। এরপর তিনি বিভিন্ন চলচ্চিত্রে পার্শ্ব চরিত্রে অভিনয় করেছেন যাদের মধ্যে উল্লেখযোগ্য *ভেল্লাইয়া থেভান* (১৯৯০), *পেড্ডিন্টাল্লুদু* (১৯৯১), *সামি পোত্তা মুডিচু* (১৯৯১) এবং *মালাইচারাল* (১৯৯১)। 

*পোন্ডাট্টি সোনা কেট্টুকানুম* (১৯৯১) চলচ্চিত্রে তিনি মীনাক্ষী (মীনা) চরিত্রে অভিনয় করেছিলেন। এছাড়াও তিনি *চিন্না গাউন্ডার* (১৯৯২) চলচ্চিত্রে বদিভু চরিত্রে এবং *সামুন্ডি* (১৯৯২) চলচ্চিত্রে রাসাথি চরিত্রে অভিনয় করেছিলেন। 

মীরা *সুখম সুখকারাম / ইপাডিক্কু কাধল* (১৯৯৪) চলচ্চিত্রে জয়ার ভূমিকায় অভিনয় করেন, যা তার নায়িকা হিসেবে প্রথম চলচ্চিত্র। এরপর তিনি *থাই মানাসু* (১৯৯৪), *মুথাল পায়ানাম* (১৯৯৪), *থাটবুট থাঞ্জাভুর* (১৯৯৪), *ভীটাই পারু নাট্টাই পারু* (১৯৯৪), *মালাপ্পুরাম হাজি মহানায়া জোজি* (১৯৯৪) এবং *পরিণয়ম* (১৯৯৪) সিনেমায় অভিনয় করেন। 

১৯৯৫ সালে মীরা *শ্রীরাগম* চলচ্চিত্রে আম্মু চরিত্রে এবং *বাদিলি* চলচ্চিত্রে রাধার ভূমিকায় অভিনয় করেন। ১৯৯৬ সালে মীরা *পাদানায়াকান* চলচ্চিত্রে সীতার ভূমিকায় এবং *পরাম্বারাই* চলচ্চিত্রে পরিমলা চরিত্রে অভিনয় করেছিলেন। 

১৯৯৭ সালে মীরা *মানিক্য কূদারাম*, *নগরপুরাণম*, *কোত্তাপ্পুরাথে কূটুকুডুম্বম*, *পূমারাথানালিল* এবং *গজরাজ মন্ত্রম* চলচ্চিত্রে অভিনয় করেন। ১৯৯৮ সালে মীরা *মন্ত্রী মালিকাইল মনসম্মতাম* চলচ্চিত্রে আশা লরেন্স চরিত্রে এবং *আম্মা আম্মাইয়াম্মা* চলচ্চিত্রে মায়ার ভূমিকায় অভিনয় করেন।  

১৯৯৯ সালে, *পোন্নু ভিটুক্কারান* সিনেমায় মীরা ইন্দু নামক চরিত্রের বোনের ভূমিকায় অভিনয় করেন। 

২০০০ সালে, মীরা *মেরা নাম জোকার* সিনেমায় শ্রীদেবী চরিত্রে অভিনয় করেন। তার পরের বছ্র ২০০১ সালে তিনি *যামিনী* চলচ্চিত্রে অভিনয় করেন।

## আংশিক চলচ্চিত্র তালিকা

## তথ্যসূত্র

বিষয়শ্রেণী:তামিল টেলিভিশনের অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:ভারতীয় শিশু অভিনেত্রী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:কেরলের অভিনেত্রী
দার আদিয়েল

**দার আদিয়েল** বা **দার 'আদিইয়িল** হলো মরক্কোর ফেজের পুরাতন মদিনা ফেস এল-বালিতে অবস্থিত একটি ঐতিহাসিক প্রাসাদ। এটি তালা'আ সেঘিরা রাস্তা থেকে দক্ষিণে জাক্কাক এল-বাগাল এলাকায় অবস্থিত।

## ইতিহাস
বাম|থাম্ব| দার আদিয়েলের উঠান (১৯২১ সালের ছবি)
প্রাসাদটি নির্মাণের সঠিক তারিখ অজানা, তবে এটি ১৭ শতকের শেষের দিকে বা ১৮ শতকের প্রথম দিকে নির্মিত হয়েছিল। প্রাসাদটির নামকরণ করা হয়েছে এর প্রথম দিকের অন্যতম মালিক আবদ আল-খালিক 'আদিয়িলের নামে। তিনি একজন ধনী ব্যবসায়ী ছিলেন যিনি আলাউইত সুলতান মৌলে ইসমাইলের (শাসনকাল ১৬৭২-১৭২৭) অধীনে ফেজে একজন *আমিন* (প্রোভোস্ট বা ম্যাজিস্ট্রেট) ছিলেন এবং তারপর তার পুত্র সুলতান মৌলে আবদুল্লাহর (শাসনকাল ১৭২৯-১৭৩৪) অধীনে শহরের গভর্নর হন। 'আদিয়িল পূর্বে ফান্ডুক আল-নাজ্জারিন নির্মাণের জন্যও দায়ী ছিলেন। ১৭৪৭ সালে তাঁর মৃত্যুর পর বাড়িটি সরকারের সম্পত্তি হয়ে যায় এবং ১৯ শতকে এটি রাষ্ট্রীয় কোষাগারের অফিস হিসেবে ব্যবহৃত হতে থাকে। শহরের জন্য এখানে মুদ্রা তৈরি করা হত এবং পরোক্ষ করের রাজস্ব কেন্দ্রীয় কোষাগারে পাঠানোর আগে এখানে সংগ্রহ করা হত।

১৯১২ সালে মরক্কোতে ফরাসি প্রটেক্টরেট প্রতিষ্ঠার পর এই বাড়িটি *সার্ভিস ডেস আর্টস ইন্ডিজেনেস* ("নেটিভ আর্টসের পরিষেবা/অফিস") এর আঞ্চলিক সদর দপ্তরে পরিণত হয়, যা তৎকালীন আলফ্রেড বেলের নির্দেশনায় ঐতিহাসিক ঐতিহ্যের অধ্যয়ন এবং সংরক্ষণের তত্ত্বাবধান করত। ১৯১৫ সালে দার বাথায় (ফেসের বর্তমান ঐতিহাসিক শিল্প জাদুঘর) স্থানান্তরিত হওয়ার আগে এর নিচতলাটি প্রথম স্থানীয় শিল্প জাদুঘর (*Musée d'Arts indigènes*) হিসেবেও কাজ করত। এই সংস্থাটির পরবর্তী দুই পরিচালক প্রসপার রিকার্ড এবং মার্সেল ভিকেয়ারের অধীনে এই বাড়িটি একটি অফিস হিসেবে কাজ করে যাচ্ছিল। ১৯৮০-এর দশকে অবহেলার শিকার হওয়ার আগে এটি পরবর্তীতে আন্দালুসীয় সঙ্গীতের একটি সংরক্ষণাগারে পরিণত হয়।

ইউনেস্কোর সহযোগিতায় এবং ইতালীয় সরকারের অর্থায়নে সম্প্রতি বাড়িটি পুনরুদ্ধার করা হয়েছে। তারপর থেকে এটি একটি সঙ্গীত সংরক্ষণাগার হিসেবে তার কার্যক্রম পুনরায় শুরু করেছে এবং সাম্প্রতিক বছরগুলিতে ফেজের বিশ্ব পবিত্র সঙ্গীত উৎসবের অন্যতম স্থান হিসেবে কাজ করেছে।

## স্থাপত্য
এই বাড়িটিকে ফেজের সবচেয়ে সুন্দর এবং সুসংরক্ষিত গার্হস্থ্য স্থাপত্যের উদাহরণগুলির মধ্যে একটি হিসাবে বিবেচনা করা হয়। এর যার স্থাপত্যের সাথে পূর্ববর্তী সাদিয়ান এবং মেরিনিড যুগের বাড়িগুলির স্থাপত্যের মিল রয়েছে। এটি দুই তলা বিশিষ্ট এবং অনেক ঐতিহ্যবাহী মরক্কোর বাড়ির মতো এটি একটি প্রধান উঠোনকে কেন্দ্র করে তৈরি। রাস্তা থেকে একটি বাঁকা পথ দিয়ে এটি প্রবেশ করা যায় যা সরাসরি উঠানে যায়। বাড়ির কেন্দ্রবিন্দু হিসেবে উঠোনটি মার্জিতভাবে সাজানো এবং সমৃদ্ধভাবে সজ্জিত। এর মাঝখানে একটি ঝর্ণা এবং এর চারপাশে একটি দ্বিতল গ্যালারি রয়েছে। কাঠের উপাদান এবং স্টুকো অলংকরণের মাধ্যমে গ্যালারিটি উজ্জ্বলভাবে ফুটে উঠেছে, সেইসাথে এর কিছু স্তম্ভের মধ্যে *জেলিফিশ* -সজ্জিত দেয়াল ঝর্ণাও রয়েছে। নিচতলা এবং উপরের তলায় উঠোনের চারপাশে সাজানো চারটি কক্ষ রয়েছে এবং গ্যালারি থেকে প্রবেশ করা যায়।
চিত্র:MoroccoFesMedrassa_small1.jpg|alt=Stucco decoration in the courtyard| উঠোনে স্টুকোর সাজসজ্জা
চিত্র:The_city_of_Fes_9.jpg|alt=One of the fountains in the gallery of the courtyard of the house| বাড়ির উঠোনের গ্যালারিতে থাকা একটি ঝর্ণা


## তথ্যসূত্র

বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:মরক্কোর দর্শনীয় স্থান
বিষয়শ্রেণী:মরক্কোর স্থাপত্য
হালিল হামিদ পাশা

থাম্ব|দ্য ইম্পেরিয়াল স্কুল অফ ইঞ্জিনিয়ারিং ''মুহেন্দিশানে'', ''টেবলে ডেস ন্যুভ রেগেলমেনস দে ল'এম্পায়ার অটোমান'' রচিত মাহমুদ রায়ফ এফেন্দি, কনস্টান্টিনোপল, ১৭৮৯।
**হালিল হামিদ পাশা**, যিনি **খলিল হামিদ বাশা** (১৭৩৬–১৭৮৫) নামেও পরিচিত, ছিলেন ৩১ ডিসেম্বর ১৭৮২ থেকে ৩০ এপ্রিল ১৭৮৫ পর্যন্ত উসমানীয় সাম্রাজ্যের প্রধান উজির। ১৭৮৪ সাল থেকে তিনি বিদেশী বিশেষজ্ঞদের, বিশেষ করে ফরাসি বিশেষজ্ঞদের, উসমানীয় সাম্রাজ্যে আমন্ত্রণ জানানোর ক্ষেত্রে বিশেষভাবে গুরুত্বপূর্ণ ভূমিকা পালন করেছিলেন।

ফলস্বরূপ, নৌযুদ্ধ এবং দুর্গ নির্মাণে উসমানীয় নৌবাহিনীকে প্রশিক্ষণ দেওয়ার জন্য ফরাসি মিশনগুলি উসমানীয় সাম্রাজ্যে প্রেরণ করা হয়েছিল।  ১৭৮৯ সালে ফরাসি বিপ্লবের আগ পর্যন্ত, প্রায় ৩০০ জন ফরাসি আর্টিলারি অফিসার এবং ইঞ্জিনিয়ার উসমানীয় সাম্রাজ্যে আর্টিলারি ইউনিটগুলিকে আধুনিকীকরণ এবং প্রশিক্ষণের জন্য সক্রিয় ছিলেন।

## আরো দেখুন
* ফ্রাঙ্কো-অটোমান জোট
* অটোমান উজিরদের তালিকা
* উসমানীয় সামরিক সংস্কার প্রচেষ্টা

## মন্তব্য

বিষয়শ্রেণী:১৭৩৬-এ জন্ম
বিষয়শ্রেণী:১৭৮৫-এ মৃত্যু
বিষয়শ্রেণী:১৮শ শতাব্দীর উসমানীয় সাম্রাজ্যের উজিরে আজম
বিষয়শ্রেণী:উসমানীয় সাম্রাজ্য কর্তৃক মৃত্যুদণ্ড কার্যকর হওয়া ব্যক্তি
বিষয়শ্রেণী:উসমানীয় সাম্রাজ্য কর্তৃক ১৮শ শতাব্দীতে মৃত্যুদণ্ড কার্যকর করা ব্যক্তি
ইয়াকুব সেমিল

**ইয়াকুব সেমিল** ( ; ১৮৮৩–১৯১৬) ছিলেন একজন উসমানীয় বিপ্লবী ও সৈনিক, যিনি ১৯১৩ সালের অটোমান অভ্যুত্থানের সময় নাজিম পাশাকে হত্যা করেছিলেন। 

ককেশাস অভিযানের সময়, সারিকামিশের যুদ্ধের মতো রাশিয়ানদের বিরুদ্ধে বেশ কয়েকটি যুদ্ধে উসমানীয় সেনাবাহিনীর পরাজয়ের পর ইয়াকুব সেমিলের নেতৃত্বে সৈন্যরা আর্মেনীয়দের উপর প্রথম কয়েকটি বড় গণহত্যা চালায়। 

১৯১৬ সালে, তাকে গ্রেপ্তার করা হয়, মৃত্যুদণ্ড দেওয়া হয় এবং মৃত্যুদণ্ড কার্যকর করা হয়। 

## তথ্যসূত্র

## সূত্র

* 

বিষয়শ্রেণী:১৮৮৩-এ জন্ম
বিষয়শ্রেণী:১৯১৬-এ মৃত্যু
বিষয়শ্রেণী:মৃত্যুদণ্ড কার্যকর হওয়া বিপ্লবী
বিষয়শ্রেণী:মৃত্যুদণ্ডপ্রাপ্ত গণহত্যাকারী
বিষয়শ্রেণী:গুপ্তঘাতক যার মৃত্যুদণ্ড কার্যকর করা হয়েছে
বিষয়শ্রেণী:প্রথম বিশ্বযুদ্ধে নিহত উসমানীয় সামরিক কর্মী
বিষয়শ্রেণী:মৃত্যুদণ্ড কার্যকর হওয়া সামরিক কর্মী
বিষয়শ্রেণী:তুর্কি বিপ্লবী
বিষয়শ্রেণী:তুর্কি জাতীয়তাবাদী গুপ্তঘাতক
বিষয়শ্রেণী:উসমানীয় সাম্রাজ্যের বিপ্লবী
বিষয়শ্রেণী:ইস্তাম্বুলের সামরিক কর্মী
বিষয়শ্রেণী:আর্মেনীয় গণহত্যাকারী
বিষয়শ্রেণী:উসমানীয় সাম্রাজ্য কর্তৃক ২০শ শতাব্দীতে মৃত্যুদণ্ড কার্যকর করা ব্যক্তি
পার্বতী মেল্টন

**পার্বতী মেল্টন** একজন আমেরিকান মডেল এবং অভিনেত্রী যিনি তেলুগু এবং মালায়ালাম ভাষার চলচ্চিত্রে তার কাজের জন্য পরিচিত। পার্বতী ২০০৪ সালের *মিস টিন ইন্ডিয়া বে এরিয়া*  শীর্ষক সৌন্দর্য প্রতিযোগীতায় বিজয়ী হয়েছিলেন। তিনি একজন প্রশিক্ষিত ব্যালে এবং ধ্রুপদী ভারতীয় নৃত্যশিল্পী ।

পার্বতী তেলুগু ছবি *ভেনেলা* (২০০৫) -এর মাধ্যমে চলচ্চিত্র জগতে প্রবেশ করেন। ছবিটি সফল হয়েছিল। তিনি মোহনলালের সাথে মালায়ালম ছবি *হ্যালো* (২০০৭) -তে অভিনয় করেছিলেন। 

পার্বতী অভিনেতা মহেশ বাবুর সাথে তেলুগু ফিল্ম *ডুকুডু* (2011) -এর একটি আইটেম গান *পুভাই পুভাই*  -এ উপস্থিত ছিলেন যা তার খ্যাতি অর্জনে সহায়ক হয়। 

## জীবনী
পার্বতীর জন্ম ক্যালিফোর্নিয়ার সান ফ্রান্সিসকোতে। তার পিতা স্যাম মেল্টন  একজন জার্মান / স্কটিশ এবং মা প্রীতি সিং  একজন পাঞ্জাবি, ভারতীয়  মহিলা।  পার্বতীর ছোট বোন আছে যার নাম আরিয়ানা সিতারা মেল্টন। 

পার্বতী একজন প্রশিক্ষিত ভরতনাট্যম নৃত্যশিল্পী। তিনি *এমেরিভিল হাই স্কুল* থেকে স্নাতক ডিগ্রি অর্জন করেন এবং ক্যালিফোর্নিয়ার বার্কলেতে অবস্থিত *ভিস্তা কমিউনিটি কলেজে* পড়াশোনা করেন। তিনি ২০০৪ সালে মিস টিন ইন্ডিয়া বে এরিয়া প্রতিযোগিতা এবং ২০০৫ সালে মিস ইন্ডিয়া লে ভিসেজ ইউএসএ প্রতিযোগিতার মতো বেশ কয়েকটি সৌন্দর্য প্রতিযোগিতা জিতেছিলেন।  ভিস্তা কলেজে অধ্যয়নকালে, পার্বতীকে তেলুগু ছবি *ভেনেলা* -তে প্রধান চরিত্রে অভিনয়ের প্রস্তাব দেওয়া হয়েছিল। পার্বতীর প্রথমে ইচ্ছা ছিল যে এই চলচ্চিত্রে কাজ শেষ হওয়ার পর তিনি আবার পড়াশুনা শুরু করবেন, কিন্তু ছবিটির বানিজ্যিক সাফল্য তার পরিকল্পনার পরিবর্তন করে।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (November 2024)">তথ্যসূত্র প্রয়োজন</span>]]* &#x5D;

তিনি ২০১২ সালে জমি লেনদেন ব্যবসায়ী শামসু লালানিকে বিয়ে করেন এবং তারপর চলচ্চিত্র জগত থেকে অবসর নেন। 

## চলচ্চিত্র তালিকা

## তথ্যসূত্র

বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:ভারতীয় বংশোদ্ভূত মার্কিন অভিনেত্রী
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:ক্যালিফোর্নিয়ার অভিনেত্রী
বিষয়শ্রেণী:নিউ জার্সির অভিনেত্রী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:ভারতে মার্কিন প্রবাসী অভিনেত্রী
ইয়াকুব চেলেবি

**ইয়াকুব চেলেবি** ( ,  - ২৮ জুন ১৩৮৯) ছিলেন একজন উসমানীয় রাজপুত্র এবং প্রথম মুরাদের পুত্র।

## জীবনী
তিনি ছোটবেলা থেকেই শিক্ষিত ছিলেন এবং প্রশাসনিক ও সামরিক শিক্ষায় অভ্যস্ত ছিলেন। তিনি তার সাহস, বীরত্ব এবং দানশীলতার মাধ্যমে নিজের একটি সুনাম অর্জন করেছিলেন এবং তার পিতা প্রথম মুরাদের সকল যুদ্ধে তার সাথে ছিলেন।

তিনি এবং তার সৎ ভাই প্রথম বায়েজিদ উভয়েই কসোভোর যুদ্ধে ভালোভাবে লড়াই করেছিলেন, যা তাদের পিতা প্রথম মুরাদের শেষ অভিযানে ছিল। যুদ্ধের সময়, ইয়াকুব চেলেবি সেনাবাহিনীর বাম দিকের নেতৃত্ব দিয়েছিলেন এবং সার্বীয় রাজপুত্র লাজারের তীব্র আক্রমণের শিকার হন। সার্বীয় সেনাবাহিনীর অবস্থা খারাপ হওয়ায়, ইয়াকুব তাদের তাড়া করে। যখন এই ঘটনা ঘটছিল, তখন তার বাবা প্রথ মুরাদকে একজন সার্বীয় সৈন্য হত্যা করে, যাকে বিভিন্নভাবে নাইট মিলোস ওবিলিচ নামে পরিচিত করা হয়। পাশার সম্মতিতে বায়েজিদকে সিংহাসন দেওয়া হয়।

## তথ্যসূত্র

বিষয়শ্রেণী:১৩৬০-এর দশকে জন্ম
বিষয়শ্রেণী:১৩৮৯-এ মৃত্যু
বিষয়শ্রেণী:সুলতানের পুত্র
বিষয়শ্রেণী:উসমানীয় সাম্রাজ্য কর্তৃক মৃত্যুদণ্ড কার্যকর হওয়া ব্যক্তি
বিষয়শ্রেণী:বাইজেন্টাইন-উসমানীয় যুদ্ধের উসমানীয় ব্যক্তি
বিষয়শ্রেণী:নিকোপলিসের যুদ্ধের মুসলমান
বিষয়শ্রেণী:বুলগেরীয়-উসমানীয় যুদ্ধের ব্যক্তি
বিষয়শ্রেণী:১৪শ শতাব্দীর উসমানীয় রাজপদ
বিষয়শ্রেণী:উসমানীয় সাম্রাজ্য কর্তৃক ১৪শ শতাব্দীতে মৃত্যুদণ্ড কার্যকর করা ব্যক্তি
বিষয়শ্রেণী:মৃত্যুদণ্ড কার্যকর হওয়া উসমানীয় রাজপদ
বিষয়শ্রেণী:উসমানীয় রাজপুত্র
রজনী শর্মা (জিমন্যাস্ট)

**রজনী শর্মা** (জন্ম: ১০ই জানুয়ারি ১৯৮৪) একজন প্রাক্তন ভারতীয় রিদমিক জিমন্যাস্ট। তিনি আন্তর্জাতিক প্রতিযোগিতায় দেশের হয়ে প্রতিনিধিত্ব করেছিলেন।

## জীবনী
২০০৩ সালে বাকুতে অনুষ্ঠিত বিশ্বকাপে রজনীর অভিষেক হয়। পাঞ্জাবের রজনী শর্মা, ২০০৩ সালের ৩০শে ডিসেম্বর, মোহালিতে জাতীয় জিমন্যাস্টিকস চ্যাম্পিয়নশিপে সেরা রিদমিক জিমন্যাস্ট নির্বাচিত হয়েছিলেন, তিনি ভারতের জাতীয় চ্যাম্পিয়ন হয়েছিলেন। ২০০৪ সালের এপ্রিলে তিনি আবার আজারবাইজানের রাজধানীতে অনুষ্ঠিত বিশ্বকাপে অংশগ্রহণ করেন।

২০০৫ সালে তিনি বাকুতে অনুষ্ঠিত বিশ্ব চ্যাম্পিয়নশিপের জন্য নির্বাচিত হন। ৬ই অক্টোবর বাকুতে ২৭তম রিদমিক জিমন্যাস্টিকস ওয়ার্ল্ড চ্যাম্পিয়নশিপের রিবন দল প্রতিযোগিতায় ভারতের রজনী শর্মা নৃত্য পরিবেশন করেন। সেখানে জসান দীপ কৌর, কোমল ঈশ্বর নাহার এবং সুরেখা রানার সাথে তিনি দলগতভাবে ৩১তম স্থান অধিকার করেছিলেন। তিনি অল-অ্যারাউণ্ডে ১২০তম স্থান, দড়িতে ১০৯তম স্থান, ক্লাবে ১১০তম স্থান এবং রিবনে ১০৯তম স্থান অধিকার করেছিলেন।

এক বছর পর তিনি মেলবোর্নে অনুষ্ঠিত কমনওয়েলথ গেমসের জন্য নির্বাচিত হন, যেখানে তিনি দলগতভাবে ৭ম এবং অল-অ্যারাউণ্ডে ২৬তম স্থান অর্জন করেন।

## তথ্যসূত্র

বিষয়শ্রেণী:২০শ শতাব্দীর ভারতীয় নারী
বিষয়শ্রেণী:জীবিত ব্যক্তি
বিষয়শ্রেণী:১৯৮৪-এ জন্ম
আদাচিতোকা

**আদাচিতোকা** (あだちとか) হল দুই মহিলা মাঙ্গাকা  আদাচি (あだち) এবং তোকাশিকি (とかしき)-এর যৌথ ছদ্মনাম। এই দুই শিল্পীর মধ্যে আদাচি মূলত মাঙ্গার চরিত্রগুলি আঁকেন, আর তোকাশিকি মাঙ্গার পটভূমি আঁকার দায়িত্ব পালন করেন।

আদাচি ও তোকাকিশি জনপ্রিয় মাঙ্গাকা *মোতোহিরো কাটোর* সহকারী হিসেবে কর্মজীবন শুরু করেছিলেন। তারা *অ্যালাইভ: দ্য ফাইনাল ইভোলিউশন* নামক জনপ্রিয় জাপানি মাঙ্গা শৃঙ্খলার  চিত্রকর্মের দায়িত্ব পান। এই ধারাবাহিক মাঙ্গা শৃঙ্খলার প্রকাশনা সমাপ্ত হওয়ার পর, তারা দুজনে একত্রে *নোরাগামি* নামক অপর এক মাঙ্গা মাঙ্গা শৃঙ্খলার রচনা শুরু করে। এই মাঙ্গা শৃঙ্খলা ২০১০ থেকে ২০২৪ সাল পর্যন্ত ধারাবাহিকভাবে প্রকাশিত হয়েছিল।

## জীবনী
আদাচির জন্ম ১৪ ডিসেম্বর ইয়ামাগাতার মুরায়ামা অঞ্চলে এবং তোকাশিকির জন্ম ২৮ নভেম্বর নাহায় অঞ্চলে।  কলেজ থেকে স্নাতক হওয়ার পর, তারা দুজনে টোকিওতে চলে যান এবং *মান্থলি জাম্প* নামক প্ত্রিকার সম্পাদকীয় বিভাগে তাদের নিজস্ব কাজের নমুনা জমা দেন।  সম্পাদকীয় বিভাগ থেকে তাদের প্রত্যাখ্যান করা হয়, কিন্তু সেই একই পত্রিকার অন্য এক বিভাগে তাদের কাজ জমা দিতে পরামর্শ দেওয়া হয়।  কোন ইতিবাচক সাড়া না পাওয়ার পর, আদাচি ও তোকাশিকি *মাসিক শোনেন ম্যাগাজিন* পুরস্কারের জন্য আবেদন করার সিদ্ধান্ত নেয়।  এরপর, তারা জনপ্রিয় মাঙ্গাকা *মোতোহিরো কাটোর* সহকারী হিসেবে কাজ করেন। 

আদাচি ও তোকাশিকির জুটি ২০০৩ সালে *অ্যালাইভ: দ্য ফাইনাল ইভোলিউশনের*  মাঙ্গার চিত্রকর্মের কাজ করেন।  এই মাঙ্গা শৃঙ্খলা ২০১০ সাল পর্যন্ত *মাসিক শোনেন ম্যাগাজিনে* ধারাবাহিকভাবে প্রকাশিত হয়েছিল।  এই মাঙ্গা শৃঙ্খলার উপর ভিত্তি করে একটি অ্যানিমে তৈরি করার পরিকল্পনা নেওয়া হয়েছিল, কিন্তু পরে কারনবশত তা বাতিল করা হয়। 

২০১০ সালে *অ্যালাইভ: দ্য ফাইনাল ইভোলিউশন* মাঙ্গার সমাপ্তির পর আদাচি ও তোকাশিকির কাছে সেরকম কোন কাজ থাকেনা। নতুন মাঙ্গা শুরু আগে তারা ছোট ছোট মাঙ্গার রচনা করেন।  এরপর তারা এক্সাথে নতুন মাঙ্গা শৃঙ্খলা *নোরাগামি* -এর রচনার কাজে মন দেন। এই মাঙ্গা শৃঙ্খলা ২০১০ সালের মাঙ্গা শৃঙ্খলা থেকে ২০২৪ সালের জানুয়ারী মাস পর্যন্ত *মাসিক শোনেন ম্যাগাজিনে* ধারাবাহিকভাবে প্রকাশিত হয়েছিল  এই মাঙ্গা শৃঙ্খলা ২০১৪ এবং ২০১৬ সালে কোডানশা মাঙ্গা পুরস্কারের জন্য মনোনীত হয়েছিল।  এই মাঙ্গা শৃঙ্খলার উপর ভিত্তি করে একটি ধারাবাহিক অ্যানিমেও প্রস্তুত হয়েছে।  ২০২০ সালে, আদাচি ও তোকাশিকি পাইরেসি বন্ধ করার উদ্দেশ্যে একটি মাঙ্গা সিরিজ লিখেছিলেন এবং এই মাঙ্গা রচনায় একাধিক জাপানি সংস্থা তাদের সহযোগিতা করে। 

## তথ্যসূত্র

বিষয়শ্রেণী:CS1 Japanese-language sources (ja)
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২১শ শতাব্দীর ছদ্মনামধারী লেখক
বিষয়শ্রেণী:ছদ্মনামধারী লেখিকা
বিষয়শ্রেণী:জীবিত ব্যক্তি
বিষয়শ্রেণী:জাপানি ভাষার লেখা থাকা নিবন্ধ
ভারতী শেলাত

**ভারতী কীর্তিকুমার শেলাত** (৩০শে জুলাই ১৯৩৯ - ২০১৮) ছিলেন গুজরাটের একজন ভারতীয় প্রত্নতাত্ত্বিক। তিনি তাঁর কর্মজীবনের বেশিরভাগ সময় গুজরাটের আহমেদাবাদের বি জে ইনস্টিটিউট অফ লার্নিং অ্যাণ্ড রিসার্চ সংস্থায় কাটিয়েছেন।

## জীবন
ভারতী শেলাত ১৯৩৯ সালের ৩০শে জুলাই মেহসানায় জন্মগ্রহণ করেন। তিনি ১৯৫৬ সালে আহমেদাবাদের আর বি এম কে গার্লস হাই স্কুল থেকে এসএসসি সম্পন্ন করেন। তিনি ১৯৬০ সালে আহমেদাবাদের গুজরাট কলেজ থেকে সংস্কৃতে মেজর এবং মনোবিজ্ঞান মাইনর সহ বিএ ডিগ্রি অর্জন করেন। এরপর তিনি ১৯৬২ সালে আহমেদাবাদের বি জে ইনস্টিটিউট থেকে সংস্কৃতে (বিষয় এপিগ্রাফি বা প্রাচীন শিলালিপির অধ্যয়ন এবং ব্যাখ্যা) মেজর এবং অর্ধমাগধি মাইনর সহ এমএ ডিগ্রি অর্জন করেন। তিনি ১৯৬৯ সালে বি জে ইনস্টিটিউট থেকে তাঁর ডক্টরেট গবেষণামূলক প্রবন্ধ, *দ্য ক্রোনোলজিক্যাল সিস্টেমস অফ গুজরাট -এর* জন্য পিএইচডি ডিগ্রি অর্জন করেন। ১৯৭২ সালে, তিনি টেক্সাস ওম্যান'স ইউনিভার্সিটি থেকে সমাজবিজ্ঞানে পুনরায় এমএ ডিগ্রি অর্জন করেন।

ভারতী শেলাত ১৯৬৪ সালে আহমেদাবাদের এস ভি আর্টস কলেজে সংস্কৃত ও অর্ধমাগধির প্রভাষক হিসেবে তাঁর কর্মজীবন শুরু করেন এবং ১৯৬৯ সাল পর্যন্ত সেখানেই দায়িত্ব পালন করেন। ১৯৭৬ সালে, তিনি ভারতীয় সংস্কৃতি, দর্শন এবং সংস্কৃত সাহিত্যের প্রভাষক হিসেবে বি জে ইনস্টিটিউটে যোগদান করেন। পরে তিনি সেখানে রিডার (বিশ্ববিদ্যালয়ের অধ্যাপক) এবং স্নাতকোত্তর শিক্ষক (১৯৮২-১৯৯৭) হন। এরপর তিনি অধ্যাপক এবং পরিচালক (১৯৯৭-২০০৬) হন। তিনি আহমেদাবাদের গুজরাট রিসার্চ সোসাইটির পরিচালক হিসেবে দায়িত্ব পালন করেছিলেন।

১৯৭৭ সালে গুজরাট ইতিহাস পরিষদের নবম সম্মেলনে সেরা গবেষণাপত্রের জন্য তিনি হরিদাস গোকানী স্বর্ণপদক লাভ করেন।

ভারতী শেলাত ২০১৮ সালে মারা যান।

## লেখা
ভারতী শেলাত বিভিন্ন ক্ষেত্রে প্রায় ২০০টি প্রবন্ধ প্রকাশ করেছেন, যার বিষয়ের মধ্যে রয়েছে লিপিবিদ্যা, মুদ্রাবিদ্যা, মূর্তিতত্ত্ব, সংস্কৃত ভাষা ও সাহিত্য, পাণ্ডুলিপি, ভারতীয় কালানুক্রম এবং সংস্কৃত শব্দের সম্পাদনা পদ্ধতি। তিনি প্রায় ৪০টি সংস্কৃত শিলালিপি এবং নথি সম্পাদনা করেছিলেন। তিনি *শ্রীমদ্ভাগবত পুরাণের* সমালোচনামূলক সংস্করণের সাধারণ সম্পাদক হিসেবে কাজ করেছিলেন, এর দ্বিতীয় ও তৃতীয় খণ্ডের সম্পাদক হিসেবেও কাজ করেছিলেন। তিনি ৪টি জার্নালের সম্পাদক হিসেবে কাজ করেছেন, যেগুলি হল *সমীপ্য*, *জার্নাল অফ গুজরাট রিসার্চ সোসাইটি*, *বিদ্যাপীঠ* এবং *পথিক*।

### ইংরেজী

* *ক্রোনোলজিক্যাল সিস্টেমস অফ গুজরাট* (১৯৮৭)
* *গিরনার রক এডিক্ট অফ মহাক্ষত্রপা রুদ্রদমন* (২০০৫)
* *গিরনার রক ইনসক্রিপশন অফ গুপ্ত এম্পেরর স্কন্দগুপ্ত* (২০০৫)
* *খাতাপত্রজ অফ আহমেদাবাদ* (২০১১)

### গুজরাটি

* *ভারতীয় সংস্কার* (১৯৮৩)
* *আদিম জাতীয়নি সংস্কৃতি* (*আদিম সমাজের সংস্কৃতি* ; ১৯৮৩)
* *ভারতনো আদি ইতিহাস* (*ভারতের প্রথম ইতিহাস* ; ১৯৮৫)
* *গুজরাটনা অভিলেখো : স্বাধ্যায় আনে সমীক্ষা* (১৯৯২)
* *লিপি* (*লিখন* ; ২০০৫)
* *গুজরাটনা শিলালেখো আন সিক্কাও* ( *গুজরাটের শিলালিপি ও মুদ্রা* ; ২০০৭)
* *হিস্ট্রি অফ সংস্কৃত লেক্সিকোগ্রাফি* (২০১৬)

## আরও দেখুন

* গুজরাটি ভাষার লেখকদের তালিকা

## তথ্যসূত্র

## বহিঃসংযোগ

* 

বিষয়শ্রেণী:২০শ শতাব্দীর ভারতীয় নারী
বিষয়শ্রেণী:গুজরাতের লেখিকা
বিষয়শ্রেণী:মেহসানা জেলার ব্যক্তি
বিষয়শ্রেণী:ভারতীয় নারী প্রত্নতত্ত্ববিদ
বিষয়শ্রেণী:২০শ শতাব্দীর ভারতীয় প্রত্নতত্ত্ববিদ
বিষয়শ্রেণী:২০১৮-এ মৃত্যু
বিষয়শ্রেণী:১৯৩৯-এ জন্ম
বিষয়শ্রেণী:অপর্যালোচিত অনুবাদসহ পাতা
বুট

[থাম্ব| টনি লামা বুটস কর্তৃক রাষ্ট্রপতি [হ্যারি এস. ট্রুম্যান|হ্যারি এস. ট্রুম্যানের জন্য কাস্টম তৈরি কাউবয় বুট]]
**বুট** এক ধরনের জুতা যা সাধারণত পা এবং গোড়ালি ঢেকে রাখে, তবে কিছু বুট পায়ের নিম্নাংশের কিছু অংশও আবৃত করে। কিছু বুট হাঁটু পর্যন্ত বা তারও উপরে পৌঁছায়। বেশিরভাগ বুটের হিল স্পষ্টভাবে আলাদা থাকে, যদিও কখনও কখনও এটি একই উপাদানে তৈরি হয়। ঐতিহ্যগতভাবে চামড়া বা রাবার দিয়ে তৈরি, আধুনিক বুট বিভিন্ন উপকরণ থেকে তৈরি করা হয়।

বুট কার্যকারিতা এবং ফ্যাশনের জন্য পরা হয়। কার্যকরী দিকগুলোর মধ্যে রয়েছে: জল, কাদা, সংক্রামক রোগ, পোকামাকড় বা সাপের কামড় থেকে পা ও পা‌য়ের সুরক্ষা; চরম তাপমাত্রা, তীক্ষ্ণ বা ভোঁতা বস্তু (যেমন স্টিল-টু ক্যাপযুক্ত ওয়ার্ক বুট), শারীরিক ক্ষয়, ক্ষয়কারী পদার্থ বা ক্ষতিকর রশ্মি থেকে রক্ষা; হাঁটার সময় গোড়ালির সাপোর্ট এবং কঠিন পরিবেশে টিকে থাকার জন্য স্থায়িত্ব (যেমন যুদ্ধের বুটের নিচের অংশ হোবনেইল দিয়ে শক্তিশালী করা হতে পারে)।

কিছু ক্ষেত্রে, আইন বা বিধিবিধানের কারণে বুট পরা বাধ্যতামূলক হতে পারে, যেমন কিছু অঞ্চলে নির্মাণকর্মীদের জন্য স্টিল-টু সেফটি বুট পরার নিয়ম। কিছু ইউনিফর্মে নির্দিষ্টভাবে বুট অন্তর্ভুক্ত থাকে। মোটরসাইকেল চালকদের জন্যও বুট পরার পরামর্শ দেওয়া হয়। যদিও কিছু উচ্চ-গলা যুক্ত অ্যাথলেটিক জুতা গোড়ালি ঢেকে রাখে, আলাদা হিল না থাকার কারণে সেগুলো সাধারণত বুট হিসেবে বিবেচিত হয় না।

## তথ্যসূত্র

বিষয়শ্রেণী:সুরক্ষামূলক সামগ্রী
বিষয়শ্রেণী:পাদুকা
বিষয়শ্রেণী:বুট
সন্ত আফ্রা

**সেন্ট আফ্রা** (মৃত্যু ৩০৪) সেন্ট উলরিচ এবং সেন্ট সিম্পার্টের সাথে, তিনি আউগসবুর্গের একজন পৃষ্ঠপোষক সন্ত। ডায়োক্লেটিয়ানদের অত্যাচারের সময় শহীদ হন। তার উৎসবের দিন ৭ আগস্ট। আফ্রাকে তার মা হিলারিয়া দেবী ভেনাসের সেবায় উৎসর্গ করেছিলেন। তার শিক্ষার মাধ্যমে, বিশপ নার্সিসাস আফ্রা এবং তার পরিবারকে খ্রিস্টধর্মে ধর্মান্তরিত করেছিলেন। যখন জানা গেল যে আফ্রা একজন খ্রিস্টান, তখন তাকে ডায়োক্লেটিয়ানের সামনে আনা হয়েছিল এবং পৌত্তলিক দেবতাদের উদ্দেশ্যে বলিদান করার আদেশ দেওয়া হয়েছিল। সে প্রত্যাখ্যান করেছিল যার জন্য তাকে আগুনে পুড়িয়ে তার মৃত্যদণ্ড কার্যকর করা হয়েছিল।

## তথ্যসূত্র

## বহিঃসংযোগ

* সংক্ষিপ্ত তথ্য তালিকা

বিষয়শ্রেণী:মৃত্যুদণ্ড কার্যকর হওয়া প্রাচীন রোমান নারী
বিষয়শ্রেণী:প্রাচীন খ্রিস্টান নারী সন্ত
বিষয়শ্রেণী:রোমান সাম্রাজ্য কর্তৃক মৃত্যুদন্ড কার্যকর করা ব্যক্তি
বিষয়শ্রেণী:৪র্থ শতাব্দীতে মৃত্যুদণ্ড কার্যকর হওয়া ব্যক্তি
বিষয়শ্রেণী:৪র্থ শতাব্দীর রোমান নারী
বিষয়শ্রেণী:৩০৪-এ মৃত্যু
বিষয়শ্রেণী:৩য় শতাব্দীতে জন্ম
বিষয়শ্রেণী:কুমারী শহীদ
বিষয়শ্রেণী:প্রাচীন রোমান ধর্ম থেকে খ্রিস্টধর্মে ধর্মান্তরিত
বিষয়শ্রেণী:৪র্থ শতাব্দীর খ্রিস্টান সন্ত
বিষয়শ্রেণী:৪র্থ শতাব্দীর খ্রিস্টান শহীদ
বিষয়শ্রেণী:৪র্থ শতাব্দীর রোমান ব্যক্তি
মেনকা (অভিনেত্রী)

**মেনকা সুরেশ**, (জন্মনামঃ **পদ্মাবতী আয়েঙ্গার** ) যিনি  **মেনকা** নামেই বেশি পরিচিত, একজন ভারতীয় অভিনেত্রী এবং চলচ্চিত্র প্রযোজক।  তিনি ১৯৮০ সালে তামিল চলচ্চিত্র *রাময়ী ভায়াসুক্কু ভানথুত্তা* -এর মাধ্যমে চলচ্চিত্র জগতে আত্মপ্রকাশ করেন। ১৯৮০ থেকে ১৯৮৭ সাল পর্যন্ত তার অভিনয় জীবনে, মেনকা ১২৫টিরও বেশি ছবিতে নায়িকা হিসেবে অভিনয় করেছেন। তার অভিনীত বেশিরভাগ চলচ্চিত্র মালায়ালাম ভাষার। তিনি কয়েকটি তামিল, তেলুগু, কন্নড় এবং হিন্দি ছবিতেও অভিনয় করেছেন। মেনকা মালায়ালাম চলচ্চিত্র প্রযোজক জি. সুরেশ কুমারকে বিয়ে করেন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (September 2024)">তথ্যসূত্র প্রয়োজন</span>]]* &#x5D; চলচ্চিত্র জগত থেকে বিরতি নেওয়ার ১৯ বছর পর, তিনি টেলিভিশন ধারাবাহিক *কালিভেদু* -এর মাধ্যমে অভিনয় জগতে প্রত্যাবর্তন করেন।   মেনকা সিমা পুরস্কার অনুষ্ঠানে তার দীর্ঘ অভিন্য জীবনের জন্য *আজীবন সম্মাননা*  লাভ করেন। 

## প্রাথমিক জীবন
মেনকার আসল নাম পদ্মাবতী। তিনি ভারতের কন্যাকুমারী জেলার নাগেরকোইলে একটি তামিল আয়েঙ্গার ব্রাহ্মণ পরিবারে জন্মগ্রহণ করেছিলেন।  তার পিতামাতা রাজগোপাল এবং সরোজার চার সন্তানের মধ্যে তিনি ছিলেন একমাত্র কন্যা। তার বাবা-মা দুজনেই স্কুল শিক্ষক ছিলেন। মেনকার মা সরোজা মাদ্রাজের পেরাম্বুরের লর্ডেস গার্লস হায়ার সেকেন্ডারি স্কুলে শিক্ষকতা করতেন। 

## কর্মজীবন
মেনকা তার অভিনয় জীবনে দক্ষিণ ভারতীয় সিনেমার সর্বোচ্চ পারিশ্রমিকপ্রাপ্ত অভিনেত্রীদের একজন হয়ে উঠেছিলেন।  তবে বিয়ের পর অভিনয় থেকে অবসর নেওয়ার সিদ্ধান্ত নেন। অভিনয় থেকে বিরতি নেওয়ার প্রায় ২৪ বছর পর, তিনি ২০১১ সালে ফাজিল পরিচালিত  *লিভিং টুগেদার* চলচ্চিত্রের একটি ভূমিকায় অভিনয় করে চলচ্চিত্র জগতে অভিনেত্রী হিসেবে প্রত্যাবর্তন করেন। 

## ব্যক্তিগত জীবন
মেনকা ১৯৮৭ সালের ২৭ অক্টোবর গুরুবায়ুর মন্দিরে চলচ্চিত্র প্রযোজক জি. সুরেশ কুমারকে বিয়ে করেন। তাদের দুই মেয়ে আছে — রেবতী এবং কীর্তি সুরেশ ।  প্রথমে তারা চেন্নাইতে স্থায়ী হন এবং পরে তিরুবনন্তপুরমে চলে আসেন। মেনকার কন্যা কীর্তি একজন জনপ্রিয় চলচ্চিত্র অভিনেত্রী এবং রেবতী একজন সহকারী পরিচালক। 

## তথ্যসূত্র

বিষয়শ্রেণী:কেরালা চলচ্চিত্র সমালোচনা পুরস্কার বিজয়ী
বিষয়শ্রেণী:দক্ষিণ ভারতীয় আন্তর্জাতিক চলচ্চিত্র পুরস্কার বিজয়ী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:তামিল টেলিভিশনের অভিনেত্রী
বিষয়শ্রেণী:মালয়ালম টেলিভিশন অভিনেত্রী
বিষয়শ্রেণী:কন্যাকুমারী জেলার ব্যক্তি
বিষয়শ্রেণী:তামিলনাড়ুর নারী ব্যবসায়ী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:তামিলনাড়ুর অভিনেত্রী
বিষয়শ্রেণী:মালয়ালম চলচ্চিত্র প্রযোজক
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:ভারতীয় নারী চলচ্চিত্র প্রযোজক
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:তামিল অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:জীবিত ব্যক্তি
প্রব্রাজিকা শ্রদ্ধাপ্রাণা

**প্রব্রাজিকা শ্রদ্ধাপ্রাণা** (১৯শে অক্টোবর ১৯১৮ - ৩রা ফেব্রুয়ারি ২০০৯) ছিলেন শ্রী সারদা মঠের একজন সন্ন্যাসিনী। তিনি শ্রী সারদা মঠের তৃতীয় সভাপতি ছিলেন। প্রব্রাজিকা নামের অর্থ "ভিক্ষুক সন্ন্যাসী" বা সন্ন্যাসিনী এবং শ্রদ্ধা নামের সাথে "প্রাণ" প্রত্যয়টির অর্থ "যারা আধ্যাত্মিকতার প্রতি নিবেদিতপ্রাণ"।

## জীবনী
১৯১৮ সালের ১৯শে অক্টোবর শ্রদ্ধাপ্রাণা পাটনায় জন্মগ্রহণ করেন। তাঁর পিতা ও মাতা ছিলেন যথাক্রমে মথুরানাথ সিনহা এবং সুশীলা সিনহা। কোজাগরী লক্ষ্মী পূজায় জন্মগ্রহণ করায় তাঁর পূর্ব নাম ছিল লক্ষ্মী। তাঁর বাবা শ্রীরামকৃষ্ণকে কেবল দেখেছিলেন, কিন্তু স্বামী বিবেকানন্দের সাথে তাঁর সাক্ষাৎ হয়েছিল।

১৯৪১ সালে স্বামী বীরজানন্দ শ্রদ্ধাপ্রাণাকে আধ্যাত্মিক জীবনে দীক্ষা দেন, বীরজানন্দ ছিলেন রামকৃষ্ণ মঠ এবং রামকৃষ্ণ মিশনের ষষ্ঠ সভাপতি। শ্রদ্ধাপ্রাণা ১৯৪৮ সালে ভগিনী নিবেদিতা বালিকা বিদ্যালয়ে কাজ করার আগে বারাণসীর অ্যানি বেসান্ত কলেজে একজন প্রভাষক হিসেবে তাঁর কর্মজীবন শুরু করেছিলেন। ১৯৫৫ সাল পর্যন্ত তিনি ভগিনী নিবেদিতা বালিকা বিদ্যালয়ে সহকারী প্রধান শিক্ষিকার সহকারী সচিব হিসেবে কাজ করেন। তিনি ১৯৬৮ সাল পর্যন্ত একই স্কুলের প্রধান শিক্ষিকা ছিলেন এবং তারপর ১৯৮৬ সাল পর্যন্ত সচিব হিসেবে দায়িত্ব পালন করেন। এর আগে তিনি ১৯৫৩ সালে রামকৃষ্ণ মিশনের স্বামী শঙ্করানন্দের কাছ থেকে আরও ছয়জনের সাথে ব্রহ্মচর্যের পথ গ্রহণ করেছিলেন। ১৯৫৯ সালে স্বামী শঙ্করানন্দ তাঁকে সন্ন্যাসিনী হিসেবে নিযুক্ত করেন, শঙ্করানন্দ তখন বেলুড় মঠের সভাপতি ছিলেন। শপথ গ্রহণকারী আটজন সন্ন্যাসিনীর মধ্যে শ্রদ্ধাপ্রাণা একজন ছিলেন।

১৯৫৯ সালে যখন শ্রী সারদা মঠ একটি স্বাধীন আধ্যাত্মিক কেন্দ্রে পরিণত হয়, তখন তাঁকে একজন ট্রাস্টি করা হয় এবং ১৯৬০ সালে তিনি মঠ ও রামকৃষ্ণ সারদা মিশনের সহকারী সচিবের পদের দায়িত্ব গ্রহণ করেন। ১৯৮৬ সালের এপ্রিল মাসে তিনি শ্রী সারদা মঠে চলে আসেন। তিনি ১৯৯৪ থেকে ১৯৯৯ সাল পর্যন্ত শ্রী সারদা মঠের সাধারণ সম্পাদক ছিলেন। ১৯৯৪ সালে গণিতের প্রথম সম্পাদক প্রব্রাজিকা মুক্তিপ্রাণার মৃত্যুর পর, তিনি গণিতের দ্বিতীয় সাধারণ সম্পাদক হন এবং ১৯৯৯ সালের ১৭ই নভেম্বর পর্যন্ত এই পদে অধিষ্ঠিত ছিলেন।

দ্বিতীয় সভাপতি প্রব্রাজিকা মোক্ষপ্রাণার মৃত্যুর পর ১৯৯৯ সালে ১৭ই নভেম্বর জগদ্ধাত্রী পুজোর উৎসবের দিনে শ্রদ্ধাপ্রাণা শ্রী সারদা মঠ এবং রামকৃষ্ণ সারদা মিশনের সভাপতি হন। তিনি ২০০৯ সালের ৩রা ফেব্রুয়ারী কলকাতার দক্ষিণেশ্বরে মারা যান। তাঁর মৃত্যুর পর, প্রব্রাজিকা ভক্তিপ্রাণা ২০০৯ সালের এপ্রিল মাসে গণিতের সভাপতির দায়িত্ব গ্রহণ করেন।

## তথ্যসূত্র

## বহিঃসংযোগ

* সারদা মঠ

বিষয়শ্রেণী:পশ্চিমবঙ্গের নারী শিক্ষাবিদ
বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:২০শ শতাব্দীর হিন্দু ধর্মগুরু
বিষয়শ্রেণী:পাটনার ব্যক্তি
বিষয়শ্রেণী:ভারতীয় হিন্দু সন্ন্যাসিনী
বিষয়শ্রেণী:২০০৯-এ মৃত্যু
বিষয়শ্রেণী:১৯১৮-এ জন্ম
বিষয়শ্রেণী:অপর্যালোচিত অনুবাদসহ পাতা
কেং নো মাই

**কেং নো মাই সাই ইয়ানাং** (বাঁশের স্যুপ এবং ইয়ানাং পাতার নির্যাস) (লাও: ແກງຫນໍ່ໄມ້ໃສ່ຢານາງ) (**গেং নর মাই**, **গেং নাও মাই**, **গেং নোমাই**, **কেং নো মাই**, **কেং নোমাই**, **কেং লাও** বা **লাও বাঁশের স্যুপ** নামেও পরিচিত) লাওস এর একটি জনপ্রিয় এবং ঐতিহ্যবাহী স্যুপ। লাওসীয় রাজপরিবারের কাছে পরিবেশিত ঐতিহ্যবাহী কেং নো মাই রেসিপিটি ফিয়া সিং (১৮৯৮-১৯৬৭)-এর হাতে লেখা রেসিপির সংগ্রহে পাওয়া যাবে। তিনি  রাজপরিবারের ব্যক্তিগত রন্ধনশিল্পী এবং আনুষ্ঠানিক আয়োজক ছিলেন। ১৯৮১ সালে প্রথমবারের মতো ফিয়া সিংয়ের হাতে লেখা রেসিপিগুলি সংগৃহীত এবং প্রকাশিত হয়।

এই খাবারটি উত্তর-পূর্ব থাইল্যান্ডের লাও জাতিগোষ্ঠীর অঞ্চলেও (ইসান) পাওয়া যায়।

*কেং নো মাই* তৈরি করা হয় বাঁশ কোড়ল, মাশরুম (অয়েস্টার, স্ট্র, এবং উড ইয়ার), ঢেঁড়স, ঝিঙা, কুমড়ো, ইয়ানাং পাতার নির্যাস, এবং শুকরের মাংস, মুরগির মাংস বা গরুর মাংসের ঝোলে পাদাক রান্না করে। স্যুপটি ঘন করতে স্টিকি রাইসের গুঁড়া ব্যবহার করা হয়। ব্যক্তিগত স্বাদের উপর নির্ভর করে এতে কোয়েলের ডিম, বেগুন, ক্লাইম্বিং ওয়াটল এবং কাজেং (বা ধানক্ষেতের গুল্ম) যোগ করা হয়।

## তথ্যসূত্র

বিষয়শ্রেণী:লাওসের স্যুপ
বিষয়শ্রেণী:দেশ অনুযায়ী স্যুপ
কমলা সিদ্দি

**কমলা বাবু সিদ্দি,** যিনি **কমলা সিদ্দি** নামেও পরিচিত, একজন প্রাক্তন ভারতীয় ট্র্যাক অ্যান্ড ফিল্ড অ্যাথলিট। তিনি সিদ্দি জাতিগত সম্প্রদায়ের সদস্য, যারা ভারতের একমাত্র আফ্রিকান উপজাতি।

## কর্মজীবন
বিশেষ এলাকা গেমস স্কিম প্রবর্তন করার পর কমলা সিদ্দির প্রতিভা চিহ্নিত করা হয়েছিল। ১৯৮০-এর দশকে প্রান্তিক সিদ্দি সম্প্রদায়কে ভারতের জাতীয় ক্রীড়া কর্মসূচিতে অন্তর্ভুক্ত করার জন্য এই প্রকল্প বাস্তবায়িত হয়েছিল, অন্যথায় সিদ্দি সম্প্রদায় সাধারণত জাতীয় ক্রীড়া কর্মসূচি থেকে বাদ থাকত। কমলা সিদ্দি স্পেশাল এরিয়া গেমস প্রোগ্রামের দ্বিতীয় দলের অংশ ছিলেন। এই প্রকল্প সিদ্দি সম্প্রদায়ের জীবনকে রূপান্তরিত করার নিশ্চয়তা দিয়েছিল। ১৯৯১ সালে নতুন দিল্লিতে অনুষ্ঠিত আন্তঃ-জোনাল জুনিয়র অ্যাথলেটিক্স চ্যাম্পিয়নশিপে তিনি লঙ জাম্পে স্বর্ণপদক জিতেছিলেন।

১৯৯৩ সালে ঢাকায় অনুষ্ঠিত দক্ষিণ এশীয় গেমসে ভারতের প্রতিনিধিত্ব করার জন্য তাঁকে নির্বাচিত করা হয়েছিল এবং তিনি মহিলাদের ১০০ মিটার হার্ডল ইভেন্টে ব্রোঞ্জ পদক জিতেছিলেন। ১৯৯৩ সালে মেলবোর্নে অনুষ্ঠিত বিশ্ব পুলিশ ফায়ার গেমসে ভারতের প্রতিনিধিত্ব করে তিনি তিনটি স্বর্ণপদক জিতে ধারাবাহিক পদক সাফল্য অর্জন করেন। কর্ণাটক পুলিশে কনস্টেবল হিসেবে চাকরি পাওয়ার পর তিনি ১৯৯৩ সালের বিশ্ব পুলিশ ফায়ার গেমসে প্রতিযোগিতা করার যোগ্য হয়েছিলেন।

তবে, অ্যাথলেটিক্সের ক্ষেত্রে তাঁর সাফল্যের স্বপ্ন খুব বেশিদিন স্থায়ী হয়নি কারণ সিদ্দি সম্প্রদায়ের সদস্যদের অলিম্পিক ক্রীড়াবিদে রূপান্তরিত করার উচ্চাভিলাষী প্রকল্পটি বাতিল হয়ে যায় এবং এটি সিদ্দি জাতিগত গোষ্ঠীর জীবিকার ওপর নেতিবাচক প্রভাব ফেলে। ১৯৯৫ সালে কোনও পূর্ব ঘোষণা ছাড়াই স্পেশাল এরিয়া গেমস প্রোগ্রামটি হঠাৎ করে বাতিল করে দেওয়া হয় এবং প্রকল্পটি বন্ধ করার কারণ আনুষ্ঠানিকভাবে প্রকাশ করা হয়নি।

তিনি আঞ্চলিক রেলওয়েতে চাকরির সুযোগও নিশ্চিত করেছিলেন। তিনি বর্তমানে দক্ষিণ পশ্চিম রেলওয়ের প্রধান সুপারিনটেনডেন্ট হিসেবে কর্মরত।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:জীবিত ব্যক্তি
বিষয়শ্রেণী:অপর্যালোচিত অনুবাদসহ পাতা
আকি আইরি

**আকি আইরি** (জাপানি: 入江 亜季,) হলেন একজন জাপানি মাঙ্গা শিল্পী। আকি তার রচিত *র‍্যান অ্যান্ড দ্য গ্রে ওয়ার্ল্ড*  মাঙ্গার জন্য সবচেয়ে বেশি পরিচিত। তিনি জাপানের কাগাওয়ার, মারুগাম অঞ্চলে জন্মগ্রহণ করেন।

## কর্মজীবন
মাঙ্গাকা হিসেবে কর্মজীবন শুরু করার আগে, আকি বিশ্ববিদ্যালয়ে চীনা সাহিত্য বিষয়ে অধ্যয়ন করেছিলেন।

আকি প্রথমে *[[দৌজিনশি|ডুজিনশি]]*  রচনা করতেন। ২০০৪ সালে তিনি *কমিক বিম* নামক সচিত্র মাসিক পত্রিকায়  *আলবার্টিনা* (アルベルティーナ) নামক একটি স্বরচিত মাঙ্গা প্রকাশ করেন এবং এভাবেই মাঙ্গা শিল্পী হিসাবে তার আত্মপ্রকাশ হয়। ২০০৬ সালে, তিনি সেই একই মাসিক পরত্রিকায় তার প্রথম ধারাবাহিক মাঙ্গা শৃঙ্খলা রচনার কাজ শুরু করেছিলেন যার নাম ছিল *গুঞ্জো গাকুশা* (群青学舎)। এই মাঙ্গা শৃঙ্খলাটিতে নীল রঙের উপর ভিত্তি করে চিত্র অংকন করা হয়েছিল। মাঙ্গা শৃঙ্খলাটি মূলত ছোটগল্পের একটি সংকলন ছিল এবং তা চারটি  খণ্ডে প্রকাশিত হয়। এই  মাঙ্গা শৃঙ্খলার একটি খন্ডে তার প্রথম রচনা *আলবার্টিনাও* অন্তর্ভুক্ত ছিল।

২০০৮ সালে, আইরির রচিত *র‍্যান অ্যান্ড দ্য গ্রে ওয়ার্ল্ড* মাঙ্গাটি *ফেলোস* নামক মাসিক পরত্রিকায় ধারাবাহিকভাবে প্রকাশিত হতে শুরু করে। *র‍্যান অ্যান্ড দ্য গ্রে ওয়ার্ল্ড* আইরির সবচেয়ে দীর্ঘ-চলমান ধারাবাহিক মাঙ্গা ছিল। ২০১৩ সালে, *ফেলোস* পত্রিকাটির নাম পরিবর্তন করে *হারতা* রাখা হয়। ২০১৬ সালে আইরি তার দ্বিতীয় দীর্ঘ-চলমান ধারাবাহিক মাঙ্গা *গো উইথ দ্য ক্লাউডস, নর্থ বাই নর্থওয়েস্ট* -এর রচনার কাজ শুরু করেন যা *হারতা -*তে প্রকাশিত হয়। ২০২১ সালের এপ্রিল মাসে এই মাঙ্গাটি *হারতা*  পত্রিকা থেকে স্থানান্তরিত হয়ে *ব্লু নাইট*  পত্রিকায় প্রকাশিত হতে শুরু করে।

## পুরস্কার
২০১১ সালে অনুষ্ঠিত ১৫তম *জাপান মিডিয়া আর্টস* উতসবের মাঙ্গা বিভাগে *র‍্যান অ্যান্ড দ্য গ্রে ওয়ার্ল্ড* মাঙ্গাটি পুরস্কারের জন্য নির্বাচিত হয়েছিল। ২০১৯ সালে, আইরির রচিত *গো উইথ দ্য ক্লাউডস, নর্থ বাই নর্থওয়েস্ট* মাঙ্গাটি *তাইশো* পুরস্কারের জন্য মনোনীত হয়েছিল।

## তথ্যসূত্র

বিষয়শ্রেণী:মাঙ্গা শিল্পী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
পূজা সিং (ক্রীড়াবিদ)

**পূজা সিং** (জন্ম: ২১শে ফেব্রুয়ারী ২০০৭) একজন ভারতীয় ক্রীড়াবিদ। তিনি হাই জাম্প ইভেন্টে প্রতিদ্বন্দ্বিতা করেন। ২০২২ সালে চীনের হাংচৌতে অনুষ্ঠিত এশিয়ান গেমসের হাই জাম্প ইভেন্টের জন্য ভারতীয় অ্যাথলেটিক্স দলে তাঁর নাম ছিল। তিনি স্বদেশী রুবিনা যাদবের সাথে এশিয়ান গেমসে মহিলাদের হাই জাম্প ইভেন্টের ফাইনালে পৌঁছেছিলেন এবং ষষ্ঠ স্থান অর্জন করেছিলেন। রুবিনা নবম স্থান অর্জন করেছিলেন।

## প্রারম্ভিক জীবন
পূজা সিং হরিয়ানার বোস্তি গ্রামের বাসিন্দা। তাঁর বাবা হংসরাজ একজন নির্মাণ শ্রমিক। প্রশিক্ষক বলওয়ান সিং যোগব্যায়াম সেশন চলাকালীন পূজাকে দেখতে পান। পূজার যোগব্যায়ামের ভঙ্গি এবং চক্রাসন ও ধনুরাসন (দুটি যোগব্যায়াম) করা দেখে বলওয়ান সিং মুগ্ধ হন এবং তাঁকে প্রশিক্ষণ দেওয়ার কথা ভাবেন। তিনি পূজাকে উচ্চ লম্ফের ক্রীড়াবিদ হিসেবে প্রশিক্ষণ দিতে শুরু করেন।

## আন্তর্জাতিক প্রতিযোগিতা

### মরশুমি সেরা

## কর্মজীবন

* ২০২৩: তিনি ইয়েচিওনে অনুষ্ঠিত ২০তম এশিয়ান অনূর্ধ্ব-২০ অ্যাথলেটিক্স চ্যাম্পিয়নশিপে রৌপ্য পদক জিতেছিলেন।
* ২০২৩: তাসখন্দে যুব এশিয়ান চ্যাম্পিয়নশিপে স্বর্ণ জিতেছেন।
* ২০২৩: জুলাই মাসে, তিনি ব্যাংককের সুপাচলাসাই জাতীয় স্টেডিয়ামে এশিয়ান অ্যাথলেটিক্স চ্যাম্পিয়নশিপে অংশ নেন।
* ২০২৩: তিনি ত্রিনিদাদ ও টোবাগোতে অনুষ্ঠিত যুব কমনওয়েলথ গেমসে ব্রোঞ্জ জিতেছিলেন।

## তথ্যসূত্র


## বহিঃসংযোগ

* 
* 

বিষয়শ্রেণী:২১শ শতাব্দীর ভারতীয় ব্যক্তি
বিষয়শ্রেণী:২১শ শতাব্দীর ভারতীয় নারী
বিষয়শ্রেণী:এশিয়ান গেমসে ভারতের প্রতিযোগী
বিষয়শ্রেণী:ফতেহাবাদ জেলার ব্যক্তি
বিষয়শ্রেণী:হরিয়ানার নারী ক্রীড়াবিদ
বিষয়শ্রেণী:হরিয়ানার মল্লক্রীড়াবিদ
বিষয়শ্রেণী:ভারতীয় নারী উচ্চ লম্ফবিদ
বিষয়শ্রেণী:২০০৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০২২ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:২১শ শতাব্দীর ভারতীয় নারী ক্রীড়াবিদ
মুহাম্মদ আল-মাক্কি

**সাইয়্যিদ মুহাম্মাদ ইবনে শুজা আল-দ্বীন আল-হুসাইনি আল-মাক্কি** (    ),     )  বুক্কুরি বা ভাকরি সাইয়িদদের(উর্দু:  ) পূর্বপুরুষ ছিলেন। তিনি সিন্ধুতে বুকুর প্রতিষ্ঠা করেছিলেন। 
থাম্ব|মুহাম্মদ আল মক্কীর মাজারের ভেতরের দৃশ্য

## জন্ম এবং লালন-পালন
সাইয়্যেদের পিতার নাম আবু আহমেদ মুহাম্মদ সুজা। তিনি বাগদাদে আবু হাফস উমর আল-সোহরাওয়ার্দীর কন্যাকে বিয়ে করেছিলেন। সাইয়্যিদ মুহাম্মাদ ১১৪৫ সালে ( ইসলামী ৫৪০ হিজরী) এই দম্পতির ঘরে জন্মগ্রহণ করেন।  তবে কিছু পণ্ডিত আল-সোহরাওয়ার্দীর কন্যার সাথে সাইয়্যিদ মুহাম্মদ সুজার এই বিবাহ সম্পর্কে মতভেদ প্রকাশ করেছেন। তারা বলে সাইয়্যিদ মুহাম্মদ আল-মাক্কি নিজেই আল-সোহরাওয়ার্দীর কন্যাকে বিয়ে করেছিলেন। 

সাইয়্যিদ মুহাম্মাদ  ইয়েমেন ছেড়ে সিন্ধু যাওয়ার সিদ্ধান্ত নেন। তিনি দাবি করেন যে তার পূর্বপুরুষ ইসলামী নবী মুহাম্মদকে স্বপ্নে দেখেছেন। তিনি সাইয়্যিদকে ভারতে যাওয়ার নির্দেশ দিচ্ছেন।

## সিন্ধুতে
বহু সূত্রে বলা হয়, সাইয়েদ মুহাম্মদ ভোরবেলা বুক্কুরে পৌঁছান।

শান্ত পরিবেশ আর সূর্যোদয়ের সুন্দর দৃশ্য দেখে তিনি আনন্দে বলে ওঠেন, "আল্লাহ আমার সকাল এই পবিত্র জায়গায় দিয়েছেন!" (আরবি: جعل الله بكرتي في البقعة المباركة)। তিনি এই জায়গার নাম রাখেন 'বুক্কুর'। তার আগের এই জায়গার নাম ছিল 'ফারেশতা'।  স্থানীয়রা তাকে জিজ্ঞেস করলে তিনি বলেন, তিনি এমন জায়গায় থাকতে চান যেখানে গরুর ঘণ্টার শব্দ শোনা যায় এবং সূর্যোদয় দেখা যায়। তাকে রোহরিতে জমি দেওয়া হয়।  সামরিক দায়িত্বের বদলে তিনি জমি চাষ করবেন এ শর্ত দেওয়া হয়।  তার গোত্রের যুদ্ধপ্রিয় স্বভাবের কারণে তাদের ডাকাত ও লুটেরাদের থামানোর দায়িত্ব দেওয়া হয়।   তিনি একজন বিখ্যাত সাধু হয়ে ওঠেন এবং তার প্রচারে অনেকে ইসলাম গ্রহণ করেন। সিন্ধুতে তিনি একটি আধ্যাত্মিক শিক্ষাকেন্দ্র প্রতিষ্ঠা করেন এবং  ১৩শ শতকের শুরু পর্যন্ত সিন্ধুর প্রধান ধর্মীয় ব্যক্তিত্ব ছিলেন।

## মৃত্যু
মুহাম্মদ আল-মাক্কি ১২৪৬ খ্রিস্টাব্দ এবং ৬৪৪ হিজরিতে ১০১ বছর বয়সে মারা যান। তাকে সুক্কুর এবং বুক্কুরের মাঝে আরাক দুর্গে সমাহিত করা হয়েছিল তার মাজার জেলা প্রশাসক অফিস সুক্কুরের কাছে অবস্থিত। সুক্কুরে মুহাম্মদ আল মক্কীর মাজারের অবস্থান

## বংশধর

### মখদুম মুহাম্মদ বদরুদ্দিন ভাকরী
তাঁর বংশধরদের মধ্যে রয়েছে সৈয়দ মুহাম্মদ মাহদী। তিনি আলাউদ্দিন খলজির কন্যার গর্ভে জন্মগ্রহণ করেছিলেন। সৈয়দ সা'দুল্লাহ  এবং বিখ্যাত প্রেমের গল্প " হীর রাঞ্জা" -এর লেখক ওয়ারিস শাহও তার বংশধর। 

### সাইয়্যেদ সদরুদ্দিন আল-খতিব
সৈয়দ মুহাম্মদ শাহ আল-মাক্কির পুত্র সাধক সৈয়দ সদরুদ্দিন ১২০৪ সালে বুক্কুরে জন্মগ্রহণ করেন। তিনি একজন আধ্যাত্মিক নেতা ছিলেন এবং ভারতের বিভিন্ন অঞ্চলে তার প্রভাব ছড়িয়ে পড়ে। তিনি জীবনের বেশিরভাগ সময় ভ্রমণ ও জ্ঞানার্জনে কাটান। ১২৭০ সালে তিনি মারা যান এবং বুক্কুর দ্বীপে তাকে দাফন করা হয়।

সদরুদ্দিনের ছেলে আলি বদরুদ্দিনের অনেক ছেলে ছিল। এর মধ্যে সাইয়্যিদ মুরতাদার বংশধরদের বেশিরভাগই ভারতের এলাহাবাদে বাস করে। আলি বদরুদ্দিনের বংশ থেকে এসেছেন 'মানবা আল-আনসাব' গ্রন্থের লেখক সাইয়েদ মুঈন আল-হক এবং আরও অনেক বিখ্যাত ব্যক্তি। সাইয়্যেদ আলী বদরুদ্দীনের অন্য ছেলেরা হলেন সাইয়্যেদ দৌলত আহমদ, সাইয়্যেদ নাজামুদ্দিন, সাইয়্যেদ রুকনুদ্দীন এবং সাইয়্যেদ মুহিউদ্দীন। 

## তথ্যসূত্র

বিষয়শ্রেণী:১২৪৬-এ মৃত্যু
বিষয়শ্রেণী:১১৪৫-এ জন্ম
বিষয়শ্রেণী:আরবি ভাষার লেখা থাকা নিবন্ধ
বিষয়শ্রেণী:সিন্ধুতে মৃত্যু
গঙ্গা দেবী (রাজনীতিবিদ)

**গঙ্গা দেবী** (১০ ডিসেম্বর ১৯১৬ - ২৪ মে ১৯৮৪) ছিলেন ভারতীয় জাতীয় কংগ্রেসের একজন ভারতীয় রাজনীতিবিদ। তিনি ১৯৫২, ১৯৫৭, ১৯৬২, ১৯৬৭ এবং ১৯৭১ সালে উত্তরপ্রদেশের মোহনলালগঞ্জ থেকে ভারতীয় সংসদের নিম্নকক্ষ লোকসভায় নির্বাচিত হয়েছিলেন। ১৯৭৭ সালে তিনি রাম লাল কুড়িলের কাছে পরাজিত হন।

## প্রাথমিক জীবন এবং শিক্ষা
চন্দ লালের কন্যা গঙ্গা দেবী ১৯১৬ সালের ১০ ডিসেম্বর উত্তরপ্রদেশের (বর্তমানে উত্তরাখণ্ডে) দেরাদুনে জন্মগ্রহণ করেন। তিনি দেরাদুনের মহাদেবী কন্যা পাঠশালায় এবং পরে ডিএভি কলেজ, দেরাদুন এবং বানারস হিন্দু বিশ্ববিদ্যালয়, বারাণসীতে অধ্যয়ন করেন। তিনি কলা বিভাগে স্নাতক ডিগ্রি অর্জন করেন।

## কর্মজীবন
গঙ্গা দেবী ১৯৫২ থেকে ১৯৫৪ সাল পর্যন্ত তফসিলি জাতি, তফসিলি উপজাতি এবং ভারতের অন্যান্য অনগ্রসর শ্রেণীর জন্য বৃত্তি বোর্ড, ১৯৫২ থেকে ১৯৫৪ সাল পর্যন্ত চা ও কফি বোর্ড এবং ১৯৫৮ থেকে ১৯৬০ সাল পর্যন্ত কেন্দ্রীয় সমাজকল্যাণ বোর্ডে ছিলেন। তিনি ১৯৫০ থেকে ১৯৫৩ সাল পর্যন্ত মিরাটের কর্মচারী ইউনিয়ন এবং অল ইন্ডিয়া সিডিউলড কাস্টস আপলিফ্ট ইউনিয়নে ছিলেন। এছাড়াও তিনি রাষ্ট্রীয় সেবা সংগঠনের সংগঠক, অল ইন্ডিয়া ডিপ্রেসড ক্লাসেস লীগ, মহিলা বিভাগের সভাপতি ও প্রতিষ্ঠাতা এবং রাষ্ট্রীয় সেবা সংস্থার সভাপতি ছিলেন।

দেবী ১৯৫২ থেকে ১৯৫৭ সাল পর্যন্ত প্রথম লোকসভার সদস্য, ১৯৫৭ থেকে ১৯৬২ সাল পর্যন্ত দ্বিতীয় লোকসভার সদস্য, ১৯৬২ থেকে ১৯৬৭ সাল পর্যন্ত তৃতীয় লোকসভার সদস্য এবং ১৯৬৩ থেকে ১৯৬৪ সাল পর্যন্ত প্রাক্কলন কমিটির সদস্য ছিলেন। (৫) তিনি ১৯৬২ থেকে ১৯৬৪ এবং ১৯৬৭ সালে সংসদে কংগ্রেস পার্টির কার্যনির্বাহী কমিটির সদস্য এবং ১৯৬৭ থেকে ১৯৭০ সাল পর্যন্ত চতুর্থ লোকসভার সদস্য ছিলেন।

দেবী গ্রামাঞ্চলে পিছিয়ে পড়া শ্রেণীর কল্যাণ, শিশুদের শিক্ষা, বাল্যবিবাহ, বর্ণপ্রথার মতো সামাজিক কুপ্রথা দূরীকরণ ইত্যাদি বিভিন্ন সামাজিক কর্মকাণ্ডে জড়িত ছিলেন। তাঁর বিশেষ আগ্রহের মধ্যে ছিল গ্রামীণ শিল্পের উন্নয়ন, হরিজন এবং অন্যান্য পিছিয়ে পড়া শ্রেণীর কল্যাণ এবং জাতিভেদ ও সাম্প্রদায়িকতা দূরীকরণ।

## ব্যক্তিগত জীবন এবং মৃত্যু
গঙ্গা দেবী ১৯৪১ সালের ২১ জুন জয়পাল সিংকে বিয়ে করেন এবং তাদের এক কন্যা এবং এক পুত্র সন্তান হয়। তিনি বাগান করা, পড়া এবং ভ্রমণ করতে পছন্দ করতেন, বিশেষ করে পিছিয়ে পড়া অঞ্চলে। তিনি উত্তরপ্রদেশের লখনউতে থাকতেন।

## তথ্যসূত্র

## বহিঃসংযোগ

* ভারতীয় সংসদের ওয়েবসাইটে অফিসিয়াল জীবনীমূলক স্কেচ

বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:উত্তরপ্রদেশের নারী সংসদ সদস্য
বিষয়শ্রেণী:লোকসভার নারী সদস্য
বিষয়শ্রেণী:উত্তরপ্রদেশের ভারতীয় জাতীয় কংগ্রেসের রাজনীতিবিদ
বিষয়শ্রেণী:উত্তরপ্রদেশের লোকসভা সদস্য
বিষয়শ্রেণী:পঞ্চম লোকসভার সদস্য
বিষয়শ্রেণী:চতুর্থ লোকসভার সদস্য
বিষয়শ্রেণী:তৃতীয় লোকসভার সদস্য
বিষয়শ্রেণী:দ্বিতীয় লোকসভার সদস্য
বিষয়শ্রেণী:প্রথম লোকসভার সদস্য
বিষয়শ্রেণী:১৯৮৪-এ মৃত্যু
বিষয়শ্রেণী:১৯১৬-এ জন্ম
পূর্ণিমা ভার্মা

**পূর্ণিমা ভার্মা** (জন্ম: ২৫ নভেম্বর ১৯৬০) একজন ভারতীয় রাজনৈতিক ও সমাজকর্মী। তিনি ভারতীয় জনতা পার্টির প্রার্থী হিসেবে ভারতের উত্তরপ্রদেশের মোহনলালগঞ্জ নির্বাচনী এলাকা থেকে সংসদ সদস্য নির্বাচিত হয়েছিলেন।

## জীবনের প্রথমার্ধ
পূর্ণিমা ১৯৬০ সালের ২৫ নভেম্বর কানপুরে (উত্তরপ্রদেশ) জন্মগ্রহণ করেন। তিনি ১০ মে ১৯৭৩ সালে শ্রীপাল ভার্মাকে বিয়ে করেন। তাদের তিন ছেলে এবং এক মেয়ে রয়েছে।

## শিক্ষা এবং কর্মজীবন
পূর্ণিমা বরেলির রোহিলখণ্ড বিশ্ববিদ্যালয়ে পড়াশোনা করেছেন। তিনি ১৯৯৬ সালে একাদশ লোকসভায় নির্বাচিত হন।

## আগ্রহ এবং সামাজিক কার্যকলাপ
পূর্ণিমা সমাজসেবা, নারী কল্যাণ, শিশু ও যুব উন্নয়ন এবং নারী ও শিশু শিক্ষার সাথে জড়িত। তিনি বই পড়া এবং সামাজিক কর্মসূচিতে অংশগ্রহণের পাশাপাশি নির্বাচনী এলাকার উন্নয়নমূলক কাজ এবং রাজনৈতিক কর্মকাণ্ডে অংশগ্রহণ করে সময় কাটান।

## তথ্যসূত্র

বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:উত্তরপ্রদেশের লোকসভা সদস্য
বিষয়শ্রেণী:জীবিত ব্যক্তি
বিষয়শ্রেণী:১৯৬০-এ জন্ম
বিষয়শ্রেণী:কানপুরের রাজনীতিবিদ
বিষয়শ্রেণী:উত্তরপ্রদেশের নারী সংসদ সদস্য
বিষয়শ্রেণী:একাদশ লোকসভার সদস্য
সীতা দেবী (কাপুরথালার মহারানি)

**রাজকুমারী সীতা দেবী, কাপুরথালার রাজকুমারী করমজিৎ সিং** (১৯১৫ - ২০০২), **যিনি রাজকুমারী করম** এবং **ভারতের মুক্তা** নামেও পরিচিত, তিনি ছিলেন ব্রিটিশ ভারতের পাঞ্জাবের কাপুরথালার রাজা জগৎজিৎ সিং প্রথমের ছোট ছেলে প্রিন্স করমজিৎ সিং-এর স্ত্রী। ১৯৪৪ সালে, দ্বিতীয় বিশ্বযুদ্ধে ভারতীয় সৈন্যদের জন্য তহবিল সংগ্রহের ক্ষেত্রে তাঁর কাজের জন্য তাঁকে এম্পায়ার অফ ইণ্ডিয়া পদক প্রদান করা হয়।

তাঁকে তাঁর সময়ের সবচেয়ে রূপসী নারীদের একজন হিসেবে মনে করা হত।

## প্রাথমিক জীবন এবং শিক্ষা
ডান|থাম্ব| কাপুরথালার মহারাজ কুমার রানি, ছবি: আন্দ্রে ডার্স্ট (১৯৩৪)
সীতা দেবী ১৯১৫ সালে উত্তরাখণ্ডের কাশিপুরের হিন্দু রাজপুত রাজা উদয় রাজ সিংয়ের ঘরে জন্মগ্রহণ করেন।

১৩ বছর বয়সে, তিনি ব্রিটিশ ভারতের পাঞ্জাবের কাপুরথালার শিখ মহারাজা জগৎজিৎ সিংয়ের ছোট ছেলে প্রিন্স করমজিৎ সিংকে বিয়ে করেন। তাঁর ননদ ছিলেন বৃন্দা দেবী, অর্থাৎ রাজকুমারী ইন্দিরা দেবী ছিলেন তাঁর ভাগ্নী। একজন নিষ্ঠাবান হিন্দু হিসেবে, তিনি নিরামিষ খাবার এবং উপবাসের জন্য বিশেষ হিন্দু খাবার তৈরির উদ্দেশ্যে তাঁর নেপালি রাঁধুনিদের সাথে রাখতেন। তাঁর ইচ্ছানুযায়ী, তাঁর স্বামী তাকে সংস্কৃত, জার্মান, ইতালীয়, গণিত, ইতিহাস এবং হিন্দু আচার-অনুষ্ঠানের পাঠদানের ব্যবস্থা করেছিলেন। পরবর্তীতে তিনি পাঁচটি ভাষায় সাবলীল হয়ে ওঠেন।

## ইউরোপের জীবন
১৯৩৪ সালে সীতা দেবী প্রথম ইউরোপ ভ্রমণ করেছিলেন। লন্ডনে, *ডেইলি মেইলে* একজন "দর্শক" লিখেছিলেন যে "রাজকুমারী করম ফ্যাকাশে। তাঁর নিজের দেশে তাঁকে রাজকুমারীদের মধ্যে সবচেয়ে সুন্দরী হিসেবে বিবেচনা করা হয়; তারা তাঁকে "ভারতের গোলাপ" বলে ডাকে।" সেই বছর সাফোক স্ট্রিট গ্যালারির নিউ ইংলিশ আর্ট ক্লাব শোতে ক্যাথলিন মান -এর তৈরি তাঁর একটি স্কেচ প্রদর্শিত হয়েছিল। পরবর্তীকালে, প্যারিসে, প্রচারমাধ্যম তাঁর চেহারা নিয়ে ব্যাপকভাবে প্রতিবেদন করে। ১৯৩৮ সালে তাঁর প্রতিকৃতি অলিভার মেসেলের প্রদর্শনীতে স্থান পায়।

তিনি সিসিল বিটন এবং ম্যান রে সহ বেশ কয়েকজন আলোকচিত্রীর কাছে একজন দর্শনীয় ব্যক্তিত্ব ছিলেন। *ভোগ* পত্রিকা তাঁকে "বিশ্বের সবচেয়ে সুন্দরী নারীদের একজন" হিসেবে আখ্যা দিয়েছিল।

বিংশ শতাব্দীর শুরুতে, ভারতীয় রাজকন্যারা ক্রমবর্ধমানভাবে পশ্চিমী পোশাক পরতে শুরু করেন, তা সে প্রকাশ্যে হোক বা পর্দার আড়ালে। সীতা দেবীর পছন্দের পোশাক বিক্রেতা ছিল মেইনবোচার, যারা তাঁর জন্য শিফন শাড়ি এবং পশমের কোট ডিজাইন করেছিল।

সীতা দেবী পোশাকশিল্পী এলসা শিয়াপারেলিকে এতটাই মুগ্ধ করেছিলেন যে এলসার ১৯৩৫ সালের সংগ্রহের গাউনগুলি ভারতীয় শাড়ির মতো করে তৈরি করা হয়েছিল। ১৯৩৯ সালের গোড়ার দিকে, হলিউডের পুষ্টিবিদ গেইলর্ড হাউসারের সম্মানে লেডি মেণ্ডলের চায়ের অনুষ্ঠানে, সীতা দেবীকে বিশ্বের বারোজন সবচেয়ে সৌন্দর্যময়ী নারীর মধ্যে তালিকাভুক্ত করা হয়েছিল।

১৯৩৯ সালের গ্রীষ্মের শেষে, সীতা দেবী এলসি ডি উল্ফ আয়োজিত একটি পার্টিতে সম্মানিত অতিথি ছিলেন।

## মৃত্যু এবং অবদান
সীতা দেবী ২০০২ সালে মারা যান। তাঁর নাতি হলেন গয়নার নকশাকার হনুত সিং।

## সম্মাননা

* দ্বিতীয় বিশ্বযুদ্ধে ভারতীয় সৈন্যদের জন্য তহবিল সংগ্রহের উদ্দেশ্যে তাঁর কাজের জন্য কায়সার-ই-হিন্দ পদক (রৌপ্য) (১ জানুয়ারী ১৯৪৪)।

## তথ্যসূত্র

## বহিঃসংযোগ

বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:কাপুরথালার ব্যক্তি
বিষয়শ্রেণী:ভারতীয় রাজকুমারী
বিষয়শ্রেণী:২০০২-এ মৃত্যু
বিষয়শ্রেণী:১৯১৫-এ জন্ম
বিষয়শ্রেণী:অপর্যালোচিত অনুবাদসহ পাতা
পূর্ব এশিয়ায় ইসলাম

পূর্ব এশিয়ায় ইসলাম একটি সংখ্যালঘু ও ক্রমবর্ধমান ধর্ম। পূর্ব এশিয়ায় ইসলাম শতাব্দীর পর শতাব্দী ধরে সামাজিক, সাংস্কৃতিক ও রাজনৈতিক জীবনের অংশ হয়ে উঠেছে। চীন, জাপান, কোরিয়া, মঙ্গোলিয়া ও তাইওয়ানসহ পূর্ব এশিয়ার বিভিন্ন দেশে ইসলাম বিভিন্ন পর্যায়ে প্রসার লাভ করেছে।  সপ্তম শতাব্দীতে প্রথম পূর্ব এশিয়ায় ইসলাম প্রবেশ করে বলে জান যায়। 

## ইতিহাস
ইসলাম সপ্তম শতাব্দীতে চীনে বিস্তার লাভ করে, যখন আরব ব্যবসায়ীরা রেশম পথের মাধ্যমে চীনের বন্দর নগরী কুয়াংচৌতে পৌঁছান। তাং রাজবংশের (৬১৮-৯০৭ খ্রি.) সময় চীনে মুসলিম ব্যবসায়ীদের স্থায়ীভাবে বসবাসের সুযোগ দেওয়া হয় এবং তাদের মাধ্যমে ধীরে ধীরে চীনে মুসলিম সম্প্রদায় গড়ে ওঠে। ৬৫১ সালে চীনের সম্রাট প্রথম গাওজং আরব দূত আবু ওয়াক্কাসকে স্বাগত জানান, যিনি ইসলামের প্রথম দূত হিসেবে চীনে আসেন বলে উল্লেখ করা হয়। 

মঙ্গোল সাম্রাজ্যের (১৩ শতক) শাসনামলে ইসলাম পূর্ব এশিয়ায় আরও ব্যাপকভাবে বিস্তার লাভ করে। চেঙ্গিস খানের শাসনামলে মুসলমানদের গুরুত্বপূর্ণ প্রশাসনিক পদে নিয়োগ দেওয়া হয় এবং তাদের সংস্কৃতি ও ধর্মচর্চার স্বাধীনতা দেওয়া হয়। মিং রাজবংশের (১৩৬৮-১৬৪৪) সময় চীনা মুসলমানদের (হুয়েই সম্প্রদায়) স্থানীয় সমাজে একীভূত করার প্রক্রিয়া আরো ত্বরান্বিত হয়। 

## দেশ অনুযায়ী ইসলাম

##### '''চীন'''

চীনে প্রায় ২৫ মিলিয়ন মুসলমান রয়েছে, যা দেশটির মোট জনসংখ্যার একটি ছোট অংশের প্রতিনিধিত্ব করলেও সাংস্কৃতিকভাবে তারা গুরুত্বপূর্ণ। চীনের প্রধান মুসলিম জনগোষ্ঠীগুলির মধ্যে হুয়েই ও উইঘুররা উল্লেখযোগ্য। হুয়েই মুসলমানরা সাধারণত হান চীনাদের সাথে মিশে গিয়েছে; কিন্তু উইঘুর মুসলমানরা মূলত শিনচিয়াং অঞ্চলে বসবাস করে। উইঘুরদের ইসলাম চর্চা ও সাংস্কৃতিক পরিচয় বর্তমানে রাজনৈতিক ও সামাজিক প্রতিবন্ধকতার মুখোমুখি দাঁড়িয়ে রয়েছে।

##### '''জাপান'''

জাপানে ইসলাম সামাজিকভাবে প্রভাবশালী না হলেও বিংশ শতাব্দী থেকে অভিবাসনের মাধ্যমে দেশটিতে মুসলমানদের সংখ্যা বৃদ্ধি পায়। বর্তমানে জাপানে প্রায় ২০০,০০০ মুসলমান রয়েছে এবং মুসলিম অভিবাসীদের মাধ্যমে মসজিদ ও ইসলামি কেন্দ্র প্রতিষ্ঠিত হয়েছে।

##### '''দক্ষিণ ও উত্তর কোরিয়া'''

কোরীয় উপদ্বীপে ইসলাম মূলত কোরীয় যুদ্ধ (১৯৫০-১৯৫৩) পরবর্তী সময়ে ছড়িয়ে পড়ে, যখন তুরস্ক থেকে আগত মুসলিম সেনারা ইসলাম প্রচার করেন। বর্তমান দক্ষিণ কোরিয়ায় প্রায় ১৫০,০০০ মুসলমান বসবাস করে। তবে উত্তর কোরিয়ায় কোনো মুসলিম সম্প্রদায় নেই বললেই চলে। 

##### '''মঙ্গোলিয়া'''

মঙ্গোলিয়ায় ইসলাম ১৩শ শতাব্দীতে মঙ্গোল সাম্রাজ্যের শাসনামলে প্রবেশ করে। বর্তমানে দেশটিতে প্রায় ১০০,০০০ মুসলমান রয়েছে, যারা মূলত কাজাখ সম্প্রদায়ের অন্তর্ভুক্ত। 

## সাংস্কৃতিক ও সামাজিক প্রভাব
পূর্ব এশিয়ায় ইসলামের প্রভাব মূলত স্থাপত্য, খাদ্য, পোশাক ও ভাষার মধ্যে লক্ষ্য করা যায়। চীনের কিছু ঐতিহাসিক মসজিদ; যেমন শিয়ান জামে মসজিদ চীনা স্থাপত্যশৈলীতে নির্মিত। এছাড়াও মুসলিম ব্যবসায়ীরা রেশম পথের মাধ্যমে পূর্ব এশিয়ার সঙ্গে বাণিজ্য সম্পর্ক গড়ে তুলেছিল, যা তৎকালীন পূর্ব এশীয় বাণিজ্যে ব্যাপক প্রভাব বিস্তার করেছিল। 

## বর্তমান
পূর্ব এশিয়ার মুসলিমরা ধর্ম পালনে বর্তমানে নানা প্রতিবন্ধকতার সম্মুখীন হয় বলে অভিযোগ করা হয়। বিশেষ করে চীনে উইঘুর মুসলিমদের উপর সরকারি নিয়ন্ত্রণ বৃদ্ধি পেয়েছে এবং তাদের ধর্মীয় কার্যক্রমের উপর বিধিনিষেধ আরোপ করা হয়েছে।  জাপান ও কোরিয়ায় মুসলমানদের সংখ্যা কম হলেও ধীরে ধীরে তাদের সংখ্যা বাড়ছে বলে ধারণা করা হয়।

## আরো দেখুন

* দেশ অনুযায়ী ইসলাম
* এশিয়ায় ইসলাম
* মধ্য এশিয়ায় ইসলাম
* চীনে ইসলামের ইতিহাস 

## তথ্যসূত্র

বিষয়শ্রেণী:এশিয়ায় ইসলাম
বিষয়শ্রেণী:অঞ্চল অনুযায়ী ইসলাম
মামাস (হুন রাজপুত্র)

**মামাস** ছিলেন একজন হুন রাজপরিবারের সদস্য, যাকে থ্রেসে আতিলা শূলে চড়িয়েছিলেন।

তিনি ছিলেন একজন তরুণ হুনিক রাজপুত্র, যিনি রোমানদের কাছে চলে গিয়েছিলেন।  হুন এবং রোমানরা একটি চুক্তি করার পর, রোমানদের কাছে পলাতক সকল হুনদের ফিরিয়ে দেওয়ার বিধান করা হয়েছিল, তাকে এবং আরেক হুন রাজপুত্র, আতাকামকে থ্রেসের কারসামে হুনদের কাছে হস্তান্তর করা হয়েছিল এবং সেখানে তাদের শূলে চড়ানো হয়েছিল। 

তিনি সম্ভবত খ্রীষ্টধর্মে দীক্ষা নিয়েছিলেন। 

## তথ্যসূত্র

বিষয়শ্রেণী:৫ম শতাব্দীতে মৃত্যুদণ্ড কার্যকর হওয়া ব্যক্তি
বিষয়শ্রেণী:শূলে চড়িয়ে মৃত্যুদণ্ড কার্যকর করা ব্যক্তি
বিষয়শ্রেণী:হুন
প্রেম মায়া সোনির

**প্রেম মায়া সোনির** (জন্ম ১৪ই জুলাই, ১৯৬১) একজন ভারতীয় প্রাক্তন ফিল্ড হকি খেলোয়াড়। ১৯৮০ সালে মস্কোতে অনুষ্ঠিত অলিম্পিকের সময়, তিনি ভারতের হকি দলের অন্যতম তারকা সদস্য ছিলেন, এই সময়কার হকি দলে সাইনি সিস্টার্স এবং লরেন ফার্নান্দেজও ছিলেন। তাঁরা অস্ট্রিয়া এবং পোল্যান্ডকে পরাজিত করেছিলেন, কিন্তু চতুর্থ স্থান পেয়ে তাঁরা ব্রোঞ্জ পদক হাতছাড়া করেন।

## প্রারম্ভিক জীবন
প্রেম মায়ার বাবা-মা নেপালের বসবাসকারী ছিলেন, এবং তারপর তাঁরা ভারতের গোরক্ষপুরে চলে আসেন। তিনি সেখানেই জন্মগ্রহণ করেন এবং বড় হয়ে ওঠেন। তিনি আর্য কন্যা স্কুলের প্রাক্তন ছাত্রী ছিলেন। তিনি ১৯৭৪, ১৯৭৫ এবং ১৯৭৬ সালে তিনটি বাস্কেটবল জাতীয় প্রতিযোগিতায় উত্তরপ্রদেশের প্রতিনিধিত্ব করেছিলেন। এরপরেই হকিতে তাঁর যাত্রা শুরু হয়েছিল।
## ক্রীড়া জীবন
১৯৮১ সালের কিয়োটো এশিয়া কাপে প্রেম মায়া সোনির ভারতীয় দল স্বর্ণপদক জিতেছিল। তিনি ভারতের সেই মহিলা হকি দলেরও সদস্য ছিলেন, যারা ১৯৮২ সালে নতুন দিল্লিতে অনুষ্ঠিত এশিয়ান গেমসে স্বর্ণপদক জিতেছিল।

তিনি ভারতীয় রেলওয়ে মহিলা হকি দলের প্রশিক্ষক হিসেবেও দায়িত্ব পালন করেন। তাঁর প্রশিক্ষণে দল বেশ কয়েকবার মহিলা জাতীয় হকি চ্যাম্পিয়নশিপ জিতেছে। তিনি জাতীয় মহিলা হকি দলের অধিনায়কও ছিলেন।

## পুরস্কার
প্রেম মায়া সোনির ১৯৮৫ সালে অর্জুন পুরস্কার পেয়েছিলেন।

## তথ্যসূত্র

* ক্রীড়া-রেফারেন্স

## বহিঃসংযোগ

* 

বিষয়শ্রেণী:১৯৮৬ এশিয়ান গেমসের পদক বিজয়ী
বিষয়শ্রেণী:১৯৮২ এশিয়ান গেমসের পদক বিজয়ী
বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয়
বিষয়শ্রেণী:এশিয়ান গেমসে স্বর্ণপদক বিজয়ী ভারতীয়
বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:অর্জুন পুরস্কার প্রাপক
বিষয়শ্রেণী:ভারতের অলিম্পিক ফিল্ড হকি খেলোয়াড়
বিষয়শ্রেণী:১৯৮০ গ্রীষ্মকালীন অলিম্পিকের ফিল্ড হকি খেলোয়াড়
বিষয়শ্রেণী:জীবিত ব্যক্তি
বিষয়শ্রেণী:১৯৬১-এ জন্ম
বিষয়শ্রেণী:ভারতীয় নারী ফিল্ড হকি খেলোয়াড়
বিষয়শ্রেণী:অপর্যালোচিত অনুবাদসহ পাতা